ангажира да предоставя на Министерството на външноикономическите отношения на Сърбия до 15 април всяка година статистически данни от предходната година за вноса на всички текстилни изделия в приложното поле на настоящото споразумение с разбивка по страни-доставчици и държави-членки.Член 171. Сърбия следи своя износ на стоки под ограничение или наблюдение в Общността. Ако възникне внезапна и необяснима промяна в традиционните търговски потоци, Общността има право да поиска консултации, за да намери задоволително решение на тези проблеми. Консултациите се провеждат в срок от 15 работни дни след датата на молбата на Общността.2. Сърбия полага усилия да гарантира, че износът на текстилни изделия, подлежащи на количествени ограничения, които могат да бъдат въведени по настоящото споразумение, в Общността е разпределен колкото е възможно по-равномерно през годината, като съответно се отчитат по-конкретно сезонните фактори.Член 18При денонсиране на настоящото споразумение количествените ограничения, които могат да бъдат въведени по него, се намаляват на пропорционална временна основа, освен ако страните не решат друго по общо съгласие.Член 19Страните се ангажират да се въздържат от дискриминация при разпределението на разрешителните за внос и износ или на документите, посочени в приложения V и VI.РАЗДЕЛ IIIАКТИВНО УСЪВЪРШЕНСТВАНЕЧлен 20Повторният внос в Общността по смисъла на член 11 се извършва по общия ред, предвиден в настоящото споразумение, освен ако следните специални разпоредби не предвиждат друго.1. Повторният внос в Общността по смисъла на член 11 може да подлежи на конкретни количествени ограничения след консултации по реда на член 8, при условие че съответните стоки подлежат на количествени ограничения по настоящото споразумение, на система за двойна проверка или на мерки за наблюдение.2. Като отчита интересите и на двете страни, Общността може по своя преценка или в отговор на молба по член 8:a) да провери възможностите за прехвърляне от една категория в друга, предварително използване или пренасяне от една година за друга на части от конкретни количествени ограничения;б) да разгледа възможностите за увеличаване на конкретни количествени ограничения.3. Общността обаче може да прилага автоматично правилата за гъвкавост по параграф 2 при следните ограничения:a) прехвърлянията между категориите не могат да надхвърлят 25 % от количеството, определено за категорията, в която се извършва прехвърлянето;б) пренасянето на конкретно количествено ограничение от една година за следващата не може да надхвърля 13,5 % от количеството, определено за годината на фактическото използване;в) предварителното използване на конкретно количествено ограничение от една година за друга не може да надхвърля 7,5 % от количеството, определено за годината на фактическото използване.4. Общността информира Сърбия за всички мерки, предприети по предходните алинеи.5. Компетентните органи в Общността дебитират конкретните количествени ограничения по параграф 1 към момента на издаване на предварителното разрешително, което се изисква от съответното законодателство на Общността относно договореностите за активно усъвършенстване. За годината, през която е издадено предварително разрешително, се дебитира конкретно количествено ограничение.6. За всички стоки по този раздел се издава удостоверение за произход от упълномощените за целта организации съгласно законите на Сърбия по реда на приложение V. Удостоверението се позовава на предварителното разрешително по параграф 5 като доказателство, че преработката е извършена в Сърбия.7. Общността предоставя на Сърбия наименованията и адресите, както и спесимени от